b"\n_START_ARTICLE_\nFont de l'Hospital (Olot)\n_START_SECTION_\nDescripci\xc3\xb3\n_START_PARAGRAPH_\nTrenta rajoles representen a Sant Andreu a la font de l'Hospital, situada al carrer de Sant Rafael, envoltat per un grup de rajoles verdes llises. Cal destacar la bonica sanefa, que tanca el conjunt, feta amb motius florals estilitzats, predominant els colors taronges, verds i blaus. El Sant va ser representat amb els seus atributs: la creu -on va ser torturat- i la palma que l'identifica com a m\xc3\xa0rtir. Crom\xc3\xa0ticament predominen els grocs i els taronges-marrons.\n_START_SECTION_\nHist\xc3\xb2ria\n_START_PARAGRAPH_\nDurant el segle XVI, Olot gaudeix d'una notable prosperitat, especialment durant la segona meitat del segle. Aquesta bonan\xc3\xa7a atragu\xc3\xa9 un nombre considerable d'immigrants de remen\xc3\xa7a. Tots aquests fets generaren un notable creixement urb\xc3\xa0: s'edific\xc3\xa0 el carrer Major, el de Sant Rafael, els entorns del Firal i la Pla\xc3\xa7a Major. Durant la segona meitat del segle XIX es van tornar a fer grans construccions al carrer de Sant Rafael; s'enderroc\xc3\xa0 el portal situat al final del carrer i es bastiren cases importants com la Batll\xc3\xb3 i moltes d'altres que seran profundament renovades."